Joan Plowright

**Joan Ann Plowright** (1929–2025) var en britisk skuespiller. Karrieren hennes strakte seg over en periode på seksti år. Hun har vunnet to Golden Globe Awards og én Tony Award, og har blitt nominert til en Academy Award, en Emmy og to BAFTA Awards. Plowright var en av bare fire kvinnelige skuespillere som har vunnet to Golden Globes i ett og samme år. Hun var kjent for sin allsidighet og var en av de ledende britiske skuespillerne i sin generasjon. Hun ble utnevnt til Dame Commander of the Britsh Empire. Hun var gift med Laurence Olivier.

## Barndom og ungdom
Plowright ble født i småbyen Brigg i Lincolnshire 28. oktober 1929. Hennes foreldre var Daisy Margaret (født Burton) og William Ernest Plowright. Faren var journalist og avisredaktør. Etter endt skolegang ved Scunthorpe Grammar School fikk hun elevplass ved Bristol Old Vic Theatre School.

## Karriere
Plowright debuterte på scenen i 1951, og London-debuten fant sted i 1954. I 1956 ble hun medlem av The English Stage Company ved Royal Court Theatre, og fikk rollen som Margery Pinchwife i stykket *[[The Country Wife]]*. Senere spilte hun mot George Devine i Eugène Ionescos *[[Stolene]]*, George Bernhard Shaws *[[Major Barbara (skuespill)|Major Barbara]]* og i *[[Saint Joan (skuespill)|Saint Joan]]*, som også er skrevet av Shaw. I 1957 spilte hun og Laurence Olivier hovedrollene i den første sceneoppsetningen av John Osbornes skuespill *The Entertainer*.

Plowrights skuespillerkarriere fortsatte både på scenen og i ulike filmer, blant annet var hun med i den filmatiserte versjonen av Osbornes *The Entertainer* (1960). I 1961 vant hun Tony Award for en rolle i *[[A Taste of Honey]]* på Broadway. Fra 1964 av begynte hun å arbeide tett med Laurence Olivier på Royal National Theatre i London. De hadde da vært gift i tre års tid.

På 1980-tallet skjøt filmkarrieren hennes fart. I 1992 ble hun nominert til både Golden Globe og Oscar for sin rolle i filmen *[[Enchanted April]]* (1992). I 1993 medvirket hun i *[[Dennis the Menace]]* og i *[[Last Action Hero]]*. Mange nordmenn vil kjenne henne fra filmen *[[Tea With Mussolini]]*, som kom i 1999. Hun spilte også Nanny i *[[101 dalmatinere (film fra 1996)|101 dalmatinere]]* (1996).

Hun vant enda en Golden Globe Award for en av sine fjernsynsroller, og ble nominert til Emmy Award for rollen som Josef Stalins svigermor i filmen *[[Stalin (film)|Stalin]]* (1992).

I 2003 opptrådte Plowright i oppsetningen *Absolutely!* på teaterscenen i London. Hun ble utnevnt til ærespresident i The English Stage Company i mars 2009, etter John Mortimer, som døde i januar 2009. Hun hadde til da vært kompaniets visepresident.

## Biografi
Plowright giftet seg første gang med skuespilleren Roger Gage i september 1953. Hun skilte seg fra Gage, og i 1961 giftet hun seg på nytt med Laurence Olivier, etter at hans 20-årige ekteskap med skuespilleren Vivien Leigh tok slutt. Plowright har alltid benektet at det var hennes skyld at Oliviers første ekteskap gikk i stykker.

Ekteparet fikk tre barn, Richard Kerr, Tamsin Agnes Margaret og Julie-Kate. Begge døtrene er skuespillere. Parets ekteskap varte til han døde i 1989. 

Plowright la opp skuespillerkarrieren i 2014 etter å ha mistet synet og blitt blind. Hun døde 16. januar 2025, i en alder av 95 år.

Hennes bror David Plowright (1930–2006) hadde en ledende stilling i Granada Television.

## Æresbevisninger
I 1970 ble Plowright utnevnt til kommandør (CBE) av Order of the British Empire. Hun ble i 2004 forfremmet til kommandørdame (DBE) av samme orden og ble med dette adlet. Hun fikk dermed rett til å føre tiltaleformen *[[dame]]* foran sitt navn. Da hun i 1961 giftet seg med Laurence Olivier fikk hun formelt rett til å bli tiltalt som lady Olivier, men hun benyttet aldri denne tiltaleformen i sitt virke som skuespiller.

The Plowright Theatre i hennes barndomsby Scunthorpe er oppkalt etter henne.

## Filmografi
* 1951: *[[Sara Crewe]]* – Winnie (4 episoder, 1951)
* 1954: *[[BBC Sunday-Night Theatre]]* – Adriana (1 episode, 1954)
* 1955: *[[Moby Dick Rehearsed]]* (TV) – en ung skuespillerinne/Pip
* 1956: *[[Moby Dick (1956)|Moby Dick]]* (ikke på rollelisten) – Starbucks kone
* 1957: *[[Sword of Freedom]]* – Lisa Giocondo (1 episode, 1957)
* 1957: *[[Time Without Pity]]* – Agnes Cole
* 1959: *[[The School for Scandal]]* (TV) – lady Teazle
* 1960: *[[The Entertainer (film)|The Entertainer]]* – Jean Rice
* 1963: *[[Uncle Vanya]]* – Sonya
* 1969: *[[ITV Saturday Night Theatre]]* – Viola (1 episode, 1969)
* 1970: *[[ITV Playhouse]]* – Lisa (1 episode, 1970)
* 1970: *[[Three Sisters (1970)|Three Sisters]]* – Masha
* 1973: *[[The Merchant of Venice]]* (TV) – Portia
* 1977: *[[Equus – hestenes gud|Equus - hestenes gud]]* – Dora Strang
* 1978: *[[Daphne Laureola]]* (TV) – lady Pitts
* 1978: *[[Saturday, Sunday, Monday]]* (TV) – Rosa
* 1980: *[[The Diary of Anne Frank (1980)|The Diary of Anne Frank]]* (TV) – fru Frank
* 1982: *[[Brimstone & Treacle]]* – Norma Bates
* 1982: *[[All for Love (TV series)|All for Love]]* – Edith (1 episode, 1982)
* 1982: *[[Britannia Hospital]]* – Phyllis Grimshaw
* 1983: *[[Wagner]]* – fru Taylor (1 episode, 1983)
* 1985: *[[Revolution 1776]]* – fru McConnahay
* 1986: *The Importance of Being Earnest* (TV) – lady Bracknell
* 1987: *[[Theatre Night]]* – Meg Bowles (1 episode, 1987)
* 1988: *[[Drowning by Numbers]]* – Cissie Colpitts 1
* 1988: *[[The Dressmaker (film fra 1988)|The Dressmaker]]* – Nellie
* 1989: *[[And a Nightingale Sang]]* (TV) – Mam
* 1990: *[[Avalon (1990)|Avalon]]* – Eva Krichinsky
* 1990: *[[I Love You to Death]]* – Nadja, Rosalies mor
* 1990: *[[Sophie]]*
* 1991: *Bernarda Albas hus* (TV) – La Poncia
* 1992: *[[Stalin (film)|Stalin]]* (TV) – Olga
* 1992: *[[Driving Miss Daisy]]* (TV) – Daisy Werthan
* 1992: *[[Enchanted April]]* – fru Fisher
* 1993: *[[Dennis the Menace (film)|Dennis the Menace]]* – fru Martha Wilson
* 1993: *[[Last Action Hero]]* – Teacher
* 1993: *[[Screen Two]]* – fru Monro (1 episode, 1993)
* 1994: *[[The Return of the Native]]* (TV) – fru Yeobright
* 1994: *[[A Pin for the Butterfly]]* – bestemor
* 1994: *[[A Place for Annie]]* (TV) – Dorothy
* 1994: *[[On Promised Land]]* (TV) – fru Appletree
* 1994: *[[Widows' Peak]]* – fru Doyle-Counihan
* 1995: *[[The Scarlet Letter (1995)|The Scarlet Letter]]* – Harriet Hibbons
* 1995: *[[A Pyromaniac's Love Story]]* – fru Linzer
* 1995: *[[Hotel Sorrento]]* – Marge Morrisey
* 1996: *[[101 dalmatinere (film fra 1996)|101 dalmatinere]]* – Nanny
* 1996: *[[Surviving Picasso]]* – Françoises bestemor
* 1996: *[[Mr. Wrong]]* – fru Crawford
* 1996: *[[Jane Eyre (1996)|Jane Eyre]]* – fru Fairfax
* 1997: *[[The Assistant]]* – fru Ida Bober
* 1998: *[[Encore! Encore!]]* – Marie Pinoni (12 episoder, 1998–1999)
* 1998: *[[Aldrich Ames: Traitor Within]]* (TV) – Jeanne Vertefeuille
* 1998: *[[This Could Be the Last Time]]* (TV) – Rosemary
* 1998: *[[Dance with Me (film)|Dance with Me]]* – Bea Johnson
* 1999: *[[Tom's Midnight Garden]]* – fru Bartholomew
* 1999: *[[Tea with Mussolini]]* – Mary Wallace
* 2000: *[[Frankie & Hazel]]* (TV) – Phoebe Harkness
* 2000: *[[Dinosaur (film)|Dinosaur]]* (stemme) – Baylene
* 2001: *[[Bailey's Mistake]]* (TV) – Angie
* 2001: *[[Back to the Secret Garden]]* – Martha Sowerby
* 2001: *[[Scrooge and Marley]]* (TV) – fortelleren
* 2002: *[[Global Heresy]]* – lady Foxley
* 2002: *[[Callas Forever]]* – Sarah Keller
* 2003: *[[Bringing Down the House (film)|Bringing Down the House]]* – Virginia Arness
* 2003: *[[I Am David]]* – Sophie
* 2004: *[[George and the Dragon (film)|George and the Dragon]]* – priorinnen
* 2005: *[[Mrs. Palfrey at the Claremont]]* – fru Palfrey
* 2006: *[[Goose on the Loose]]* – Beatrice Fairfield
* 2006: *[[Curious George (film)|Curious George]]* – frøken Plushbottom
* 2008: *[[The Spiderwick Chronicles (film)|The Spiderwick Chronicles]]* – Lucinda Spiderwick
* 2008: *[[Brontë (film)|Brontë]]*
* 2008: *[[In the Shadow of Wings (film)|In the Shadow of Wings]]*
* 2010: *[[Knife Edge]]* – Marjorie

## Referanser


## Eksterne lenker
* 
* 
* Performances listed in Theatre Archive University of Bristol
*